**DESIGN OG BÆREKRAFT**

*Design og bærekraft er faget for deg som er opptatt av design og produktutvikling som tar hensyn både til miljøet, samfunnets og brukernes behov. Du er interessert i å lære om designerens rolle i samfunnet og de etiske problemstillinger en designer kan møte på i yrkeslivet.*

*Du vil i dette faget lære å bruke ulike metoder for å løse designoppgaver, i tillegg til å få innsikt i ulike designprosesser. Du vil få muligheten til å eksperimentere og bygge modeller og prototyper i ulike materialer.*

*Undervisningen vil foregå både individuelt og i grupper, og vil også i noen oppgaver skje i samarbeid med eksterne institusjoner.*

**Hovedområder i faget:

Designrollen og bærekraftig utvikling:**

* Problematisere designerens rolle i skjæringspunktet mellom marked, bærekraftig utvikling og etiske problemstillinger
* Jobbe med enkle bruks-, funksjons-, og markedsanalyser
* Identifisere fremtidsutfordringer og gi form til bærekraftige designløsninger
* Gjøre rede for den rollen design har i samfunnet og i samfunnsutviklingen

**Designprosesser og produktutvikling:**

* Bruke ulike metoder i arbeid med produkter i ulike materialer
* Utvikle skisser til produkter med ergonomiske løsninger basert på universell utforming
* Gi eksempler på ny teknologi, materiale og produksjonsmetoder i industrielle prosesser
* Gjennom idéprosesser, utvikle prototyper i ulik målestokk

**Kommunikasjon og presentasjon:**

* Drøfte hvordan marked- og kulturforståelse danner grunnlag for design
* Kommunisere og markedsføre analoge og digitale designløsninger
* Analysere bruksfunksjon, symbolverdi og produktidentitet i ulike designprodukt
* Utarbeide en visuell profil for promotering av eget designprodukt

**Faget på Edvard Munch videregående skole**

* Undervisningen vil være variert og vil skje både individuelt og i grupper på skolen og i det offentlige rom
* Skolen har samarbeid med eksterne og relevante institusjoner som vil bli brukt i undervisningen

**Motivasjon for å velge faget**

* Du er interessert i design og rollen den spiller i samfunnsutviklingen
* Du er opptatt av og interessert i bærekraftige designløsninger
* Du liker å jobbe i kreative prosesser og med problemløsning

**Hva kan faget brukes til i fremtidige yrkesvalg?**

* Produkt- og industridesign
* Arkitektur
* Interiørarkitekt og interiørdesigner